## El turisme internacional deixa xifres rècord en la Comunitat Valenciana el mes de juliol, amb 2.225 milions en gasto i 1,49 milions de turistes

*** La consellera de Turisme destaca que estos resultats “consoliden la Comunitat Valenciana com una destinació de referència en l’àmbit internacional”
* En juliol la Comunitat Valenciana va rebre un 1,4 % més de turistes estrangers que en el mateix mes de 2024, que van incrementar el seu gasto en un 8,3 %**

El turisme internacional ha deixat xifres rècord en la Comunitat Valenciana durant el mes de juliol passat, en registrar-se un gasto turístic de 2.225 milions d’euros, la qual cosa suposa un increment del 8,3 % respecte al mateix mes de l’any anterior. Així mateix, van arribar 1.494.369 turistes internacionals, un 1,4 % més interanual.

Així ho reflectixen els resultats de les enquestes sobre Moviments turístics en frontera (Frontur) i l’Enquesta de gasto turístic (Egatur), publicades este dilluns per l’Institut Nacional d’Estadística (INE). Es tracta dels millors registres de la sèrie històrica per a un mes de juliol tant en arribades com en gasto turístic.

El gasto mitjà per turista en juliol va arribar als 1.489 euros (+6,8 % interanual), mentres que el gasto mitjà diari es va situar en 148 euros (+6,2 %), amb una estada mitjana de 10 dies.

La consellera d’Innovació, Indústria, Comerç i Turisme, Marián Cano, ha valorat molt positivament estos resultats, i ha subratllat que “la Comunitat Valenciana es consolida com una destinació internacional competitiva, capaç d’atraure cada vegada més visitants i, al mateix temps, incrementar la rendibilitat del sector”.

Cano ha afegit que “el que és rellevant no és només l’augment en el nombre de turistes, sinó el fet que el gasto mitjà s’incrementa” i ha assegurat que “el nostre objectiu és continuar reforçant esta tendència qualitativa, impulsant un model turístic que genere més valor afegit, ocupació estable i creixement econòmic en el territori”.

Quant a l’origen dels visitants internacionals durant el mes de juliol passat, el Regne Unit es manté com el primer mercat per a la Comunitat Valenciana, amb 307.125 turistes, seguit per França (262.537), els països nòrdics (186.116) i Països Baixos (137.091).

**Resultats acumulats 2025**

En el període gener-juliol de 2025, les enquestes Frontur i Egatur indiquen que la Comunitat Valenciana va rebre un total de 7.090.795 turistes estrangers, la qual cosa representa un increment del 4,7 % respecte al mateix període de 2024.

Quant al gasto realitzat per estos visitants en els set primers mesos de l’any, va arribar als 9.028,5 milions d’euros, un 6,7 % més interanual.

Per mercats, el Regne Unit es manté com a principal emissor, amb 1.743.986 turistes fins a juliol, seguit per França (1.094.751), els països nòrdics (643.230) i Països Baixos (558.095).

Fecha: 01/09/2025